

**H O T Ă R Â R E**

**privind aprobarea Proiectului ”ClujDigitalHub@BibliotecaTa”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 62 din 26.03.2024 privind aprobarea Proiectului ”ClujDigitalHub@BibliotecaTa”, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare nr. 12378/26.03.2024; Rapoartele de specialitate întocmite de compartimentele de resort din cadrul aparatul de specialitate al Consiliului Judeţean Cluj nr. 12402/26.03.2024 și nr. 12403/26.03.2024 şi de Avizul cu nr. 12378 din 28.03.2024 adoptat de Comisia de specialitate nr. 6, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Planul Național de Redresare și Reziliență - "Finanțarea bibliotecilor pentru a deveni hub-uri de dezvoltare a competențelor digitale", Componenta 7. ”Transformarea digitală”, Operațiunea D. ”Competențe digitale, Capital Uman și utilizarea Internetului”, Investiția 17. ”Scheme de finanțare pentru biblioteci pentru a deveni hub-uri de dezvoltare a competențelor digitale”, Apelul nr. 2;
* Adresa Bibliotecii Județene “Octavian Goga” Cluj cu nr. 1183 din 25.03.2024 înregistrată la Consiliul Județean Cluj sub nr.11504/26.03.2024;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* Regulamentului (UE) 2021/241 Parlamentului European și al Consiliului din 12 februarie 2021 de instituire a Mecanismului de redresare și reziliență;
* Deciziei Comisiei Europene nr. 2021/608 de punere în aplicare a Consiliului de aprobare a evaluării Planului de Redresare și Reziliență al României din 03 noiembrie 2021;
* art. 173 alin. (1) lit. c) și d), alin. (4) lit. a) și alin. (5) lit. b) și c), ale art. 297 alin. (1) lit. (a) și ale art. 298 – 301 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu completările și modificările ulterioare;
* Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene

alocate României prin Mecanismul de redresare şi reziliență precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare şi reziliență necesar României pentru accesarea de fonduri externe rambursabile şi nerambursabile în cadrul Mecanismului de redresare şi reziliență;

* Ordinului Ministrului Cercetării Inovării și Digitalizării nr. 21791/2022 pentru aprobarea Ghidului solicitantului privind ”Finanțarea bibliotecilor pentru a deveni hub-uri de dezvoltare a competențelor digitale ” din cadrul Planului Național de Redresare și Reziliență (PNRR), Pilonul II, Componenta 7 – Transformare digitală, Investiția I17;
* Ordinului Ministrului Cercetării, Inovării și Digitalizării nr. 20373/2024, privind modificarea Ghidului solicitantului privind apelul 2 al competiției “Finanțarea bibliotecilor pentru a deveni hub-uri de dezvoltare a competențelor digitale” din cadrul Planului Național de Redresare și Reziliență (PNRR), Pilonul II, Componenta 7. Transformarea digitală, Operațiunea D. Competențe digitale, capital uman și utilizarea Internetului, Investiția I17. Scheme de finanțare pentru biblioteci pentru a deveni hub-uri de dezvoltare a competențelor digitale, aprobat prin OMCID nr. 21301/30.10.2023;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.**  Se aprobă Proiectul ”ClujDigitalHub@BibliotecaTa” pentru a fi depus spre finanțare în cadrul Planului Național de Redresare și Reziliență (PNRR), Pilonul II, Componenta 7. Transformarea digitală.

**Art. 2.** Se aprobă Nota de fundamentare care descrie necesitatea aprobării Proiectului ”ClujDigitalHub@BibliotecaTa” cuprinsă în **anexa nr. 1** care face parte integrantă din prezenta hotătâre.

**Art. 3.** Se aprobă Descrierea sumară a proiectului privind necesitatea şi oportunitatea efectuării cheltuielilor aferente Proiectului ”ClujDigitalHub@BibliotecaTa” cuprinsă în **anexa nr. 2** care face parte integrantă din prezenta hotătâre.

**Art. 4.** Se aprobă depunerea Proiectului ”ClujDigitalHub@BibliotecaTa” pentru finanțare prin Planul Național de Redresare și Reziliență - în cadrul apelului de proiecte "Finanțarea bibliotecilor pentru a deveni hub-uri de dezvoltare a competențelor digitale", Componenta 7. ”Transformarea digitală”, Operațiunea D. ”Competențe digitale, Capital Uman și utilizarea Internetului”, Investiția 17. ”Scheme de finanțare pentru biblioteci pentru a deveni hub-uri de dezvoltare a competențelor digitale”, Apelul nr. 2.

**Art. 5.** Se aprobă suportarea din bugetul Bibliotecii Județene “Octavian Goga” Cluj a eventualelor cheltuieli neeligibile identificate în faza de elaborare sau în faza de implementare a Proiectului ”ClujDigitalHub@BibliotecaTa”.

**Art. 6.** Se aprobă alocarea resurselor financiare de la bugetul Județului Cluj pentru acoperirea costurilor suplimentare, din fonduri proprii, în cazul în care, pe parcursul implementării Proiectului ”ClujDigitalHub@BibliotecaTa”, în vederea atingerii obiectivelor acestuia, se impune depăşirea bugetului acestuia.

**Art. 7.** Se aprobă încheierea Acordului de parteneriat între Biblioteca Județeană “Octavian Goga” Cluj, în calitate de lider, și 33 de unități administrativ-teritoriale din Județul Cluj, în calitate de parteneri, conform **Anexei nr. 3** care face parte integrantă din prezenta hotătâre.

**Art. 8.** Se asumă sustenabilitatea rezultatelor Proiectului ”ClujDigitalHub@BibliotecaTa pe o durată de minim 5 (cinci) ani de la încetarea contractului de finanţare.

**Art. 9.** Se desemnează managerul Bibliotecii Județene “Octavian Goga” Cluj, doamna Stanca Sorina, să semneze toate actele necesare depunerii proiectului pe platforma ”www.proiecte.pnrr.gov.ro”, și a evaluării și contractării proiectului, precum și contractul de finanțare aferent Proiectului ”ClujDigitalHub@BibliotecaTa”.

**Art. 10.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Biblioteca Județeană “Octavian Goga” Cluj.

**Art. 11.** Prezenta hotărâre se comunică Direcţiei Generale Buget-Finanțe, Resurse Umane; Bibliotecii Județene “Octavian Goga” Cluj, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”www.cjcluj.ro”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 61 din 28 martie 2024**

*Prezenta hotărâre a fost adoptată cu 34 de voturi “pentru”,* *iar 2 membri ai Consiliului județean nu au votat, fiind astfel respectate prevederile legale privind majoritatea de voturi necesară.*